Държавен вестник, бр. 99, 2023 г., стр. 11

БРОЙ  99	
Д Ъ Р Ж А В Е Н  В Е С Т Н И К 	
СТР.  11  
5. спазват изискванията за безопасни и 
здравословни условия на труд;
6. са наели всички свои работници и слу-
жители по трудово правоотношение и/или по 
договори за управление.
(2) Обстоятелствата по ал. 1 се удостове-
ряват пред оператора с декларация.
(3) В договора за обслужване по ал. 1 
страните определят условията и сроковете за 
приемане на ваучерите за храна на електронен 
носител и метода за изплащане на номиналната 
стойност на ваучерите от страна на оператора, 
както и размера на възнаграждението на опе-
ратора за предоставените услуги по контрол 
и оторизиране на ваучерите за храна.
(4) Операторът е длъжен да изплати на 
доставчика, с когото е сключил договор за 
обслужване на ползватели, номиналната 
стойност на ваучерите за храна на електронен 
носител безкасово в срок до 5 работни дни 
след извършена трансакция. 
(5) Доставчиците, които са сключили дого-
вор за обслужване на ползватели, са длъжни 
да изплатят безкасово размера на договореното 
възнаграждение за услугите по обслужване на 
ваучерите за храна на електронен носител по 
чл. 209а, ал. 1 от Закона за корпоративното 
подоходно облагане в срок до 15 работни дни 
от предявяване на възнаграждението за услу-
гите по обслужване на ваучерите за храна на 
електронен носител от оператора.
Чл. 30. Доставчиците, които са сключили 
договор за обслужване на ползватели с опе-
ратор, са длъжни да прилагат изискванията и 
ограниченията, предвидени в Закона за корпо-
ративното подоходно облагане, в тази наредба 
и в договора с оператора, при приемане на 
ваучери за храна на електронен носител по 
чл. 209а, ал. 1 от Закона за корпоративното 
подоходно облагане, издадени от оператор, 
включително да:
1. не връщат остатък до номиналната 
стойност на предоставения ваучер за храна 
на електронен носител;
2. не продават вино, спиртни напитки, 
пиво или тютюневи изделия срещу ваучери 
за храна на електронен носител;
3. продават храни и хранителни стоки по 
цени, обявени в съответния търговски обект, 
без да включват надценка или да коригират 
цените с размера на възнаграждението, дъл-
жимо на оператора, нито с комисиони/такси, 
дължими за поддържането на инфраструкту-
рата, необходима за приемане на ваучерите 
за храна на електронен носител; 
4. изпълняват всички други свои задълже-
ния, произтичащи от Закона за корпоративното 
подоходно облагане, от тази наредба или от 
договора за обслужване, сключен с оператор;
5. да уведомят своевременно операторите 
на ваучери за храна, с които имат сключен 
договор за обслужване, за уникалния си иден-
тификационен код на ниво платежна схема, 
както и да уведомят операторите при промяна 
на уникалния си идентификационен код.
Чл. 31. В зависимост от избрания механи-
зъм по чл. 209а, ал. 9 от Закона за корпоратив-
ното подоходно облагане за разплащане между 
оператор на ваучери за храна на електронен 
носител и доставчиците по чл. 29: 
1. в случаите по чл. 209а, ал. 9, т. 1 от 
Закона за корпоративното подоходно об-
лагане оторизирането на трансакциите на 
ниво уникален идентификатор на търговец и 
идентификатор на обслужващата търговеца 
институция на всички платежни операции се 
извършва от оператора на ваучери за храна на 
електронен носител или от банка, платежна 
институция, дружество за електронни пари, 
с което операторът има сключен договор, 
или от системния оператор на система с 
окончателност на сетълмента, обработваща 
платежни операции с карти;
2. в случаите по чл. 209а, ал. 9, т. 2 от 
Закона за корпоративното подоходно об-
лагане оторизирането на трансакциите на 
ниво уникален идентификатор на търговец и 
идентификатор на обслужващата търговеца 
институция на всички платежни операции се 
извършва от оператора на ваучери за храна 
на електронен носител или банка, платежна 
институция, дружество за електронни пари, с 
което операторът има сключен договор, или от 
международната картова схема, обработваща 
платежни операции с карти;
3. в случаите по чл. 209а, ал. 9, т. 3 от 
Закона за корпоративното подоходно облага-
не оторизирането на трансакциите на ниво 
уникален идентификатор на търговец следва 
да бъде осигурено от оператора на ваучери 
за храна на електронен носител.
Раздел IV
Контрол върху дейността на операторите
Чл. 32. (1) Операторите на ваучери за хра-
на на електронен носител извършват своята 
дейност в съответствие с изискванията на 
закона, на тази наредба и на разрешението за 
извършване дейност като оператори, издадено 
от министъра на финансите.
(2) Всеки оператор е длъжен да поддържа 
и съхранява информация в електронен вид, 
позволяваща извършване на контрол за всички 
издадени (заредени) ваучери на електронен 
носител и всички направени плащания към 
доставчици, обслужващи ползватели на вау-
чери за храна на електронен носител.
(3) Информацията за контрол на всички 
издадени (заредени) ваучери на електронен 
носител е необходимо да позволява:
1. детайлен преглед и обобщаване на 
данните за издадени (заредени) ваучери на 
електронен носител по предоставени квоти,